ORIGINALNA NETFLIXOVA SERIJA
Nakon ujedinjenja većeg dijela Japana, strašni samuraj Oda Nobunaga je mrtav.
Njegov odani pristaša Hideyoshi izvršio je puč i preuzeo vlast.
Razjaren,
moćni general Katsuie također se nadmeće za vlast.
Sprema se uništiti tri utvrde koje čuvaju neprijateljevu granicu.
Dvije su pale.
Preostala je jedna, Shizugatake.
Šalje nećaka Morimasu da je zauzme.
Uspije li, Hideyoshi je osuđen na propast.
Sakuma Morimasa zna koliko je važno zauzeti utvrdu Shizugatake…
ali ona odolijeva napadu.
A što duže odolijeva,
veća je šansa da će im Hideyoshi priskočiti u pomoć.
NEDALEKO OD DVORCA GIFU
Kod svake opsade, ako ste opsjedatelj,
izlažete se velikom riziku od napada pojačanja.
Naravno, usredotočeni ste na dvorac
i leđa su vam izložena svim ostalima.
Shibata Katsuie je toliko zabrinut…
da šalje poruku Sakumi:
„Obustavi opsadu Shizugatake.
Zauzmi jednu od utvrda koje si osvojio.“
Morimasa ignorira naredbu.
Vjerovao je da ima vremena nastaviti opsadu.
„Shizugatake će pasti do sumraka“,
stoji u poruci koju šalje svom gospodaru.
Shibata se ne slaže.
Zna da je Sakuma Morimasa iznimno ranjiv na stražnji napad
Hideyoshijeve vojske.
Iako potječe iz najniže klase ratnika samuraja,
Hideyoshi se dokazao kao veliki strateg.
Vrsni taktičar.
Iznimno je nadareni zapovjednik
koji je ugled stekao na bojištu.
I zato, kad dobije poruku o razvoju situacije kod Shizugatake,
odlučuje zgrabiti priliku koja mu se pružila.
Vrijeme je da krenemo!
Hideyoshi govori glasniku da će odmah poslati pojačanje…
POVJESNIČAR
…i zato moraju ustrajati.
Za mnom!
Hideyoshi se proslavio zbog svoje sposobnosti brzog premještanja trupa
i zato zna, uspije li se dočepati Shizugatake,
možda uspije organizirati protunapad,
uništiti opsadnu vojsku
i steći presudnu prednost.
Sakuma Morimasa uvidio je što se događa
tek kad je pogledao u dolinu…
i ugledao stotine Hideyoshijevih samuraja
koji koračaju uzbrdo utabanim planinskim stazama.
Bio je to veliki šok za Morimasu.
Očajnički je pokušao razmjestiti vojnike
i organizirati čvrstu obranu protiv Hideyoshijeve vojske…
ali bilo je prekasno.
Među Morimasinim vojnicima vlada pomutnja.
Hideyoshijeva vojska ima veliku prednost, faktor iznenađenja.
Bitka kod Shizugatake posebno je žestoka
što se tiče borbe prsa u prsa.
Prizor potpunog pokolja
u vrlo skučenom prostoru.
Pobijedio sam!
Katsuieov je život u mojim rukama!
Vrlo brzo, Sakumini ljudi bježe niz planinu
u sigurnost Shibatinog dvorca.
Hideyoshijeva vojska kreće u potjeru.
Nakon tri dana opsade,
Katsuieju je jasno da je situacija bezizlazna.
Katsuie je primoran odabrati smrt.
Počinio je seppuku.
Hideyoshijeva pobjeda u bitki kod Shizugatakea bila je presudna.
Hideyoshi postaje vladar Japana
i nasljednik Nobunagine domene.
Hideyoshi je rijetka povijesna ličnost
za koju se može reći da je imao viziju.
Vidi nove mogućnosti van ustaljenih gabarita.
Moramo imati na umu
da u tom trenutku građanski rat u Japanu bjesni cijelo stoljeće.
Nema žive osobe koja nije iskusila rat,
a Hideyoshi pokušava stvoriti stabilni politički sustav
koji bi zaustavio građanske ratove.
Iako Hideyoshi postaje najmoćniji daimyo Japana,
još je u velikoj opasnosti.
Postoje moćni daimyoi koji žele preuzeti vlast.
A tu je i Tokugawa Ieyasu
s kojim mora sklopiti čvrst savez.
Dakle, opasnost nipošto nije minula.
Iako su se obojica borili uz Nobunagu
u mnogim bitkama…
Ieyasu mu nije podčinjen,
oni su saveznici.
Ieyasu je pomalo ponižavajuće
da jedan od Nobunaginih podređenih
odjednom glumi vladara cijelog Japana.
Ieyasu ima svoje ambicije,
zamijenit će Hideyoshija i postati najmoćniji čovjek Japana.
Strpljiv je strateg.
Zna da treba zadati udarac tek kad je u nadmoćnoj poziciji.
Mora se udružiti s pravim daimyom kako bi porazio Hideyoshija.
Ieyasu uviđa da je najbolji potez podržati
drugog Nobunaginog sina, Odu Nobukatsua.
Oda Nobukatsu tvrdi da je legitimni nasljednik Nobunage
i da je Hideyoshi izveo nezakoniti puč.
Tokugawa Ieyasu shvaća da je savez s Odom Nobukatsuom
prilika da svrgne Hideyoshija prije nego što postane premoćan.
Vjeruje da, kad dođe vrijeme,
može jednostavno odbaciti Nobukatsua i preuzeti vlast.
To je velika kocka.
Na glasu je kao strpljiv i pomni mislilac,
ali ponekad i najstrpljiviji ljudi moraju riskirati,
a ovo bi mogla biti najveća kocka Ieyasuove karijere.
Uz podršku Nobukatsuove vojske,
Ieyasu vodi svoje trupe u bitku protiv nadmoćnijeg Hideyoshija.
Nakon nekoliko krvavih sukoba
i dalje nema pobjednika.
Izjalovio se Ieyasuov plan.
Sada, u pokušaju da spasi preostale vojnike
i vlastitu glavu, lukavi Ieyasu opet riskira.
Naći će se s Hideyoshijem i vidjeti mogu li se pomiriti.
Ieyasu stavlja svoj život na kocku.
Postoji šansa da će ga Hideyoshi izigrati.
Sastanak s Hideyoshijem
potencijalno ga može stajati glave.
Siguran sam da ne vjeruju potpuno jedan drugome.
Iz Hideyoshijeve perspektive, savez s Ieyasuom ima svoje prednosti.
Ima veliku vojsku i dokazao se kao general.
Imat će koristi od takvog lojalnog saveznika.
Ieyasu će se nominalno pokoriti
i priznati Hideyoshija za nadređenog
u zamjenu za okončanje neprijateljstva
i položaj svojevrsne Hideyoshijeve desne ruke.
I zato postupaju kako tradicija nalaže, razmjenjuju taoce.
Ieyasu daje Hideyoshiju svog drugog sina na posvajanje.
A Hideyoshi svoju majku, koju obožava, daje Ieyasu.
Načelo talačkog sustava bilo je jednostavno.
Prekrši li jedan od vojskovođa mirovni sporazum, taoci se pogubljuju.
Hideyoshi računa
da će moći održati savez s Ieyasuom
i da Ieyasu neće postati prejak
da ga jednog dana svrgne s vlasti.
Nakon desetljeća građanskog rata u Japanu,
ne postoji povjerenje među daimyoima.
To se može promijeniti samo ako prihvate
mogućnost mirnog suživota
umjesto međusobnog uništenja.
I to se upravo događa.
Zbog ovog važnog saveza
Ieyasu može štititi Hideyoshijev istočni bok,
a on se može usredotočiti na ujedinjenje središnjeg Japana.
No, da bi ujedinio zemlju, Hideyoshiju treba legitimitet.
Hideyoshi nesumnjivo zaslužuje svoje mjesto na vrhu,
ali budući da živi u društvo koje jako drži
do titule, prestiža i loze,
nailazi na naizgled nepremostivu prepreku.
Pravi legitimitet u Japanu potječe od lika cara,
ali car je zapravo simbolična,
a ne vladajuća figura.
I zato, tijekom japanske povijesti, vlast češće u rukama drže premijeri.
Hideyoshi uviđa da može ozakoniti svoju moć
postane li premijer.
Međutim, premijer može biti samo osoba pravog podrijetla.
Morate pripadati specifičnoj lozi obitelji Fujiwara,
a Hideyoshi je sin seljaka.
Fujiwara ima monopol nad dvorom barem 400 godina.
Strategija Toyotomija Hideyoshija je bliska suradnja s dvorom.
Tražio je da mu dvor ponudi odgovarajuću obiteljsku lozu
koja će mu pomoći da ozakoni svoju vlast.
Zauzvrat, pomoći će dvoru,
obnoviti uništene palače
i podići njihov ugled.
I čudnog li čuda, dvor pronalazi dokumente koji potvrđuju
da je Hideyoshi zapravo potomak plemićke obitelji Fujiwara.
Izmislio si je novo podrijetlo ni iz čega.
Postavši član obitelji Fujiwara,
Hideyoshi stječe pravo na titulu premijera.
Hideyoshijev meteorski uspon pretvara ga u najmoćnijeg čovjeka Japana.
U samo pet godina, uspio je proširiti svoj teritorij
s trećine na gotovo polovicu zemlje,
a sada želi prisvojiti i ostatak.
No, moćni neprijatelji i dalje mu ne žele prepustiti potpunu kontrolu.
Na istoku, Hōjō smatraju sebe zakonitim vladarima Japana,
a na sjeveru, iz klana Date,
stiže nam novi izazivač.
Mladi, ambiciozni i neustrašivi vođa
koji planira Hideyoshiju pomrsiti račune:
Date Masamune.
Kao najstariji sin svog klana,
Masamune ima osjećaj povlaštenosti,
ali pogoršava ga činjenica da je u mladosti
prebolio male boginje.
Bolest običnih pučana.
I ne samo da ostavlja trag na njegovom tijelu,
uzrokuje i infekciju suznog kanala,
zbog čega mu oko strši iz duplje.
Gotovo odmah nakon što je
imenovan nasljednikom, majka ga pokušava dati ubiti
i zamijeniti bratom.
Zbog oštećenog desnog oka,
u njezinim očima nije pravi muškarac.
U tom je trenutku Masamune odlučio
iščupati oko iz duplje kako bi uklonio tu slabost.
Postaje poznat kao Dokuganryu, Jednooki zmaj Oshua.
Tražio je pokornost. Htio je moć i, najvažnije od svega, poštovanje.
To postaje Masamuneova pokretačka snaga.
Na one koji su mu odani takvom unakaženom i rošavom,
moglo se računati.
Ostalih se trebalo riješiti.
Masamune ih je morao zgaziti kao mrave.
Vrlo rano u svojoj karijeri suočava se s prvim ozbiljnim izazovom.
Jednog od najbližih očevih saveznika, Ouchija Sadatsunu,
pridobili su na svoju stranu
stari neprijatelji klana, obitelj Ashina.
Vjerujem da je Sadatsuna u mladom knezu vidio nestabilnu ličnost
nesposobnu zadržati klan na okupu.
Sadatsunina pobuna morala je odmah biti ugušena.
Masamune djeluje odlučno i napada Ouchija Sadatsunu.
Masamune zapovijeda svojim snagama da napadnu dvorac Odemori.
Nužno je da pošalje jasnu krvavu poruku
napadom na Ouchija.
Snaga udarca pokazat će snagu njegovog karaktera.
Nakon što je opkolio dvorac,
Masamune zapovijeda svojim snagama da pobiju sve unutar zidina dvorca.
Masamune piše:
„Nismo poštedjeli nikoga, ni žene ni djecu.
Ubili smo sve, čak i pse.“
Iza činjenice da je Masamune bio spreman sve pobiti
morao se kriti dobar razlog.
Vjerujem da je svima htio usaditi strah.
Jednooko čudovište koje se obrušava na neposlušne vazale
kako bi ih naučio lekciju.
Hideyoshi je čuo za Masamuneov uspon.
Jasno mu je da je Masamune nadolazeća opasnost sa sjevera.
Shvaća da će u jednom trenutku, nastavi li se ovako,
njih dvojica morati sjesti za stol ili se zaratiti.
Hideyoshijeve slutnje o Masamuneu potvrđuju se
kad Jednooki zmaj pokreće novi val napada na suparnike
i gura sjever u građanski rat.
Masamuneovi postupci tjeraju Hideyoshija na hrabri potez
kojim se nada konačno okončati stoljetno krvoproliće
i ujediniti cijeli Japan pod svojim stijegom.
Kako bi to ostvario, ovaj put neće iskoristiti mač.
Čim je Hideyoshi učvrstio vlast,
počeo je donositi zakone
s ciljem preoblikovanja
same srži japanskog društva.
Jedna od prvih upečatljivih reformi koje je Hideyoshi proveo
tiče se naredbe poslije znane kao „lov na mačeve“.
Drugim riječima, slao je svoje izaslanike diljem zemlje
da oduzmu oružje svim pučanima.
U kasnosrednjovjekovnom razdoblju oružje je posvuda,
a to je jedan od čimbenika koji pridonosi nestabilnosti
i političkom otporu.
Mnogo se teže oduprijeti političkoj vladavini ratnika
ako nemate oružje.
Tim postupkom, u suštini,
pokušava stabilizirati društvenu strukturu zemlje
stvaranjem jaza između dobro naoružane ratničke elite,
koja sačinjava manjinu,
i goleme populacije pučana,
koja se odjednom nema kako oduprijeti klasi ratnika.
Ova je strategija prožeta ironijom.
Hideyoshi, koji se uspio uzdići iz običnog seljaka
do vrhovnog vladara, u osnovi razoružava sebi jednake.
Onemogućava da se povijest ponovi.
Osim što je donio zakone kojima je razdvojio klase
i razoružao stanovništvo,
Hideyoshi izdaje još jedan iznimno važan proglas,
tzv. „mirovni edikt“.
Taj edikt zabranjuje daimyoima da na svoju ruku krenu u rat
i sada samo Hideyoshi smije odrediti kada će rat započeti i kako će se voditi.
Hideyoshijev sveobuhvatni mirovni edikt
tek se privremeno održao na sjeveru.
Krajem 1580-ih, Date Masamune brzo je i dramatično
povećao moć obitelji Date.
Hideyoshijevi sljedbenici obavještavaju Masamunea
da će ga, nastavi li ratovati protiv svojih susjeda,
Hideyoshi morati kazniti.
Hideyoshi očekuje da će se Masamune pokoriti naredbi.
No to se ne događa.
On neće popustiti.
Masamune želi naoružati sjever protiv zapada,
ograditi svoju domenu i saveznike
i poslati jasnu poruku svima, ne samo Hideyoshiju,
da se sa sjeverom ne treba petljati.
Masamuneu je poraz klana Ashina jedan od glavnih prioriteta.
Obitelj Ashina dobro je znana na sjeveru.
Jedna su od najcjenjenijih
i najuglednijih obitelji među ratnicima te regije.
Masamune oduvijek smatra Ashine
najvažnijim suparnicima i ozbiljnom prijetnjom.
Uspije li pokoriti Ashine i zauzeti njihove teritorije,
Masamune će postati
jedan od najmoćnijih zemljoposjednika u zemlji.
Kontrolirat će gotovo cijeli sjeveroistočni dio Japana.
Krajem 1580-ih,
u Masamuneovo krilo pada zanimljiva prilika.
Morikuni, knez obitelji Ashina,
prebjegao je u obitelj Date,
otkrivši pritom da je obitelj Ashina,
zbog unutrašnje političke borbe,
jako oslabila.
Iako je zabrana međuprovincijskog ratovanja
stupila na snagu,
vjerujem da Masamune u ovome vidi priliku,
previše primamljivu da bi odolio.
Masamune zna da će ga pobjeda nad klanom Ashina
pretvoriti u najmoćnijeg kneza sjevernog Japana.
Ali ta pobjeda nije sigurna.
Ashini su neustrašivi i ako izgubi, čeka ga sigurna smrt.
No, unatoč tom riziku, napada ih s više od 20 000 ljudi.
Nešto manji broj ratnika Ashina poslani su da ga presretnu.
Uvod je to u najzloglasniju bitku tog doba.
Kad Dateine snage napadnu Izu,
susreću branitelje na mjestu zvanom Suriagehara.
Masamune se s konjaničkom stražom povlači u stražnje redove
i dvije vojske postavljaju obranu prije počinka.
Masamune je siguran da će nastati pokolj
kakav Ashini nikad nisu iskusili.
S dolaskom jutra, obitelji Ashina i Date izravno se sukobljavaju.
Nastaje opća gužva, bore se prsa o prsa, divljački.
Tik nakon svitanja progutala ih je pješčana oluja
i svima zamutila vid.
U tom trenutku sve kreće po zlu.
Do sredine jutra, Dateini redovi počinju se osipati.
Masamuneu je jasno da je sudbina njegovog klana ugrožena.
Sam Masamune dojahao je na čelo lijevog krila s konjaničkim stražom.
Udaraju Ashine u bok snagom čekića.
Trebaju samo okružiti suparnike
i na mjestu ih pokositi.
Ovo nije bitka, ovo je masakr.
Pobjeda!
Prema zapisima bitke,
odrubljeno je više od 2500 glava
i službeno izloženo pred Masamuneom nakon bitke.
Ovo je čovjek spreman riskirati da dobije ono što mu pripada.
Pobijedivši u bitci protiv Ashina,
velike sile na sjeveru,
Masamune sada preuzima tu titulu
i postaje najmoćniji vojskovođa sjeverne regije.
Njegova je snaga impozantna.
Treba ga držati na oku i obuzdati.
Hideyoshi više ne može ignorirati Masamunea.
Manje od godinu dana nakon bitke kod Suriagehare,
Hideyoshi i njegova golema vojska jašu na sjever do Masamuneovog praga.
Hideyoshijeva meta je klan Hōjō,
koji među posljednjima osporavaju njegovu vlast.
Hideyoshijeve snage opsjedaju uporište Hōjōa, dvorac Odawaru.
Da bi testirao lojalnost,
Hideyoshi zapovijeda sjevernjačkim daimyoima da mu se zakonu na vjernost
i pridruže u borbi protiv Hōjōa.
Gotovo svi odmah pristaju.
No jedan se drznuo odgoditi odgovor.
Nakon što je ignorirao sve dotadašnje naredbe da dođe na dvor,
knez Date sada prima službeno pismo od Hideyoshija.
Naredbu da mu se pridruži u opsadi dvorca Odawara.
Njegova prisutnost tek je puka formalnost.
Iskaz pokornosti Hideyoshiju.
Ovo je posljednja kocka.
Masamune zna da, porazi li Hideyoshi Hōjōe,
on je sljedeći na tapeti,
a to je bila bitka koju Masamune ne može dobiti.
Masamune će otići u opsadu Odaware.
Ali pod svojim uvjetima.
Okupio je vojsku i polako krenuo prema dvorcu.
I pun je isprika:
„Ceste su loše.“ „Kasnim zbog ovoga ili onoga.“
Moguće je da Masamune smatra da Hideyoshijeva pobjeda nije sigurna.
Prije nego se prikloni jednoj strani,
želi vidjeti tko ima prednost.
Hideyoshi je na kraju mobilizirao toliko resursa
i ljudi da je uspio poraziti Hōjōe i zauzeti Odawaru.
Naposljetku, Masamune i njegove trupe stižu u Hideyoshijev bazni logor.
Odjeven u najfiniji, bijeli, dugi kimono, oboružan je samo kratkim mačem.
Bijela boja predstavlja čistoću,
a u ovom kontekstu, smrt.
Efekt je pojačan time što nosi kratki mač
koji se ritualno koristi za samoubojstvo, naredi li ga Hideyoshi.
Možda time priznaje da je svjestan da ga možda čeka smrt
zbog nevoljkosti da se ranije pridruži Hideyoshijevim snagama.
Možda samo pokušava pridobiti Hideyoshija.
No, jedno je sigurno, nije mu pristupio kukavički.
Hideyoshi izvodi Masamunea pred sud svojih najvećih generala,
uključujući Tokugawu Ieyasua.
Ispituju ga zašto nije prije priznao Hideyoshijevu vlast
i zašto je ignorirao pisma.
Masamune se izmotava:
„Ja sam tek neuki seljak.
Nisam vičan običajima velikih vođa poput vas.“
Čak ni pod cijenu života, Masamune se ne pokorava.
Došao je
i iznio svoje razloge,
a ako oni nisu dovoljni, spreman je umrijeti za njih.
Ali nikome se neće pokloniti.
Da si stigao samo mrvicu kasnije, ostao bi bez glave.
Razumijem.
Hideyoshi mu je poštedio život.
Sviđaš mi se.
Hideyoshi je naslutio
da mu Masamune može biti od velike koristi u budućnosti ostane li živ.
Hvala.
Donesi sake.
Hideyoshi zna kako neutralizirati Masamunea,
i to bez krajnjeg, sveobuhvatnog, apokaliptičnog krvoprolića
kojeg su mnogi očekivali.
Prisiljava neprijatelje na pregovore.
Prisiljava ih da pristanu na političku ravnotežu.
Prisiljava moćne daimyoe da se slože da ovaj građanski rat treba zaustaviti.
Masamune je potčinjen, a klan Hōjō poražen
pa Hideyoshi napokon postiže ono što Nobunaga nije mogao.
Prvi put u više od 120 godina,
cijelim Japanom vlada jedan vojskovođa.
Kroz smjelu upotrebu nasilja, politike i diplomacije,
čovjek rođen kao seljak uspeo se na sam vrh moći.
Hideyoshi se oko 1590. suočava s pomalo ironičnim problemom.
Uspjeh je postigao iznimno brzo
i sada ga slijede brojni daimyoi.
Zasigurno smatra da ih treba nečim zaokupiti.
Ti su ljudi osvajači.
Odrasli su u društvu u kojem,
ako ne osvajaš, umireš.
Ostaješ bez obitelji i zemlje.
Što da radiš ako više nema zemlje za osvajanje?
Ta zagonetka muči Hideyoshija
koji već desetljećima radi na okončanju rata. Što će sa samurajima?
I zato smišlja
fantastičnu i potpuno megalomansku ponudu.
Ratnik koji nikad nije povukao pogrešan potez u bitki,
napravit će najveću stratešku pogrešku života
i na Japan sručiti najveću katastrofu u povijesti.
Prijevod titlova: Nina Kralj Jager